
E L Ő T E R J E S Z T É S

Sülysáp Város Önkormányzata Képviselő-testületének

2017. december 14-én tartandó munkaterv szerinti ülésére

10. napirendhez

Tárgy: Vételi ajánlat a Sülysáp 1581/2 hrsz. alatti ingatlan (központi óvoda) telekrészére
Tisztelt Képviselő-testület!
Mint emlékezetes a központi óvoda bővítése idején megvásároltuk a szomszédos ingatlant, hogy a bővítés megvalósítható legyen és a játszóudvaroknak is legyen helye. Ez a telek mélyebb volt mint az óvoda telke, ezért végül kialakult egy kihasználatlan – és mára már sajnos gondozatlan – területrész. Egy cca. 400 m-es telekrészről van szó, amelyre a szomszédos ingatlan tulajdonosa, Ivankó-Hafner Katalin 2241 Sülysáp, Határ út 1/A. szám alatti lakos vételi ajánlatot tett 3000 Ft/m2 áron.

Az ügyhöz tartozik, hogy miután az óvodabővítésre vonatkozó fenntartási kötelezettségünk még nem telt le, a telekalakításhoz és az adásvételhez a támogató szervezet hozzájárulása is szükséges. Már felvettük velük a kapcsolatot, az eljárás időigényes, de várhatóan nem lesz akadálya a telekeladásnak.
Mindezek alapján, mivel nem használjuk a területet, sőt a gondozására sincs kapacitás, más vevő számára nem tudnánk értékesíteni és az ár is megfelelő, feltételesen, a támogató szervezet hozzájárulásához kötve annak érvényességét, javasolom a vételi ajánlat elfogadását. 
Kérem az előterjesztés szíves megtárgyalását és döntésük meghozatalát. 

…/2017. (XII. 14.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet alapján
1./ Ivankó-Hafner Katalin 2241 Sülysáp, Határ út 1/A. szám alatti lakosnak a Sülysáp 1581/2 hrsz.-ú ingatlan cca. 400 m2 területű telekrészére vonatkozó 3000 Ft/m2 összegű vételi ajánlatát elfogadja, az alábbi kikötésekkel:

a) az összegszerű eladási ár az elkészült telekalakítási vázrajz szerinti telekterület alapján kerül megállapításra, 
b) jelen elfogadó jognyilatkozat hatályba lépésének feltétele, hogy az óvoda bővítését támogató szervezet hozzájáruljon a telekalakításhoz és az adásvételhez,
2./ felkéri és felhatalmazza a polgármestert szükséges intézkedések megtételére.

Határidő: azonnal 

Felelős: polgármester
Sülysáp, 2017. december 7.

Horinka László s.k.

